Deutsch-Slowakische Akademien
Sieť škôl DSA na Slovensku
**Deutsch-Slowakische Akademien** - **DSA** - je akciová spoločnosť zaoberajúca sa vzdelávaním, sídliaca v Brezne. Je dcérskou spoločnosťou nemeckého vzdelávacieho koncernu *Europäisches Bildungswerk für Beruf und Gesellschaft – EBG* so sídlom v Magdeburgu. Materská spoločnosť EBG má takmer 30 ročnú tradíciu vo vzdelávaní a v súčasnosti prevádzkuje v Nemecku sieť 36 škôl a odborných stredísk - od materskej školy až po univerzitu. DSA prevádzkuje na Slovensku sieť 10 súkromných škôl od materskej až po strednú školu.

DSA bola založená v roku 2013 a momentálne je najväčším súkromným poskytovateľom vzdelávania na Slovensku. Pri školách sú zriaďované centrá celoživotného vzdelávania, ktoré slúžia ako vzdelávacie centrá pre pracovnú silu rôznych priemyselných podnikov. Učebné odbory sú vedené podľa nemeckých vzorov a prispôsobené slovenským normám, teda sú prispôsobené slovenskému ako aj nemeckému priemyslu, čo umožňuje ľahký transfer know-how. Študijné odbory sú orientované na prax, napríklad formou podnikových škôl v partnerstve s priemyselnými podnikmi a sú orientované na formu duálneho vzdelávania (tzn. školská výučba je doplnená o prax priamo v priemyselných podnikoch).

Sieť škôl DSA na Slovensku
--------------------------

DSA prevádzkuje na Slovensku 10 škôl:

1. DSA Trebišov - Súkromná materská škola DSA
2. DSA Trebišov - Súkromná stredná odborná škola DSA
3. DSA Lučenec - Súkromná základná škola s materskou školou DSA
4. DSA Považská Bystrica - Súkromná základná škola DSA
5. DSA Prešov - Súkromná základná škola DSA
6. DSA Sabinov - Súkromné gymnázium DSA
7. DSA Nitra - Súkromná stredná odborná škola polytechnická DSA
8. DSA Trnava - Súkromná stredná odborná škola DSA
9. DSA Žiar nad Hronom - Súkromná obchodná akadémia
10. DSA Bardejov - Súkromné gymnázium DSA

Medzinárodné vzťahy DSA
-----------------------

DSA je dcérskou spoločnosťou nemeckého vzdelávacieho koncernu EBG.

DSA je taktiež členom EVBB - Európskej asociácie inštitúcií pre odborné vzdelávanie.

Galéria
-------

* Študenti SSOŠ Polytechnická DSA v Nitre v centre pre praktické technické vyučovanieŠtudenti SSOŠ Polytechnická DSA v Nitre v centre pre praktické technické vyučovanie
* Centrum excelentosti DSA pre vodárenské profesie v TrebišoveCentrum excelentosti DSA pre vodárenské profesie v Trebišove
* Centrum  pre praktickú výučbu pri SSOŠ Polytechnickej DSA v NitreCentrum pre praktickú výučbu pri SSOŠ Polytechnickej DSA v Nitre
* Centrum excelentnosti DSA pre vodárenské profesie v Trebišove - interiérCentrum excelentnosti DSA pre vodárenské profesie v Trebišove - interiér

Referencie
----------

1. ↑  REDAKCIA@TRNAVSKYHLAS.SK. *Školu chceli zavrieť, teraz dostane nemecké investície a má spolupracovať so ŽOS* [online]. Trnavský Hlas, [cit. 2019-02-18]. Dostupné online.
2. ↑   *Zameranie výučby na prax a duálne vzdelávanie* [online]. rtvs.sk, [cit. 2019-02-18]. Dostupné online.
3. ↑  REDAKCIA -. *TvojTrebišov.sk* [online]. 2016-09-05, [cit. 2019-02-18]. Dostupné online.
4. ↑  TERAZ.SK, TASR, tasr sk, TERAZ. *Slovenské automobilky uvítali projekt Pripravený na prácu* [online]. skolskyservis, [cit. 2019-02-18]. Dostupné online.
5. ↑   *Webnoviny.sk* [online]. 2018-12-17, [cit. 2019-02-18]. Dostupné online.
6. ↑   *DSA* [online]. [Cit. 2019-02-18]. Dostupné online.